Keskustelu:Patrick Lapveteläinen

message: Käyttäjä:Lendu kyseenalaisti artikkelin merkittävyyden.
Lapveteläisen tulot olivat 13. sijalla Suomessa vuoden 2006 verotuksessa.  Jos henkilö saa näin paljon palkkaa, hän on yritykselle Sampo-konserni tärkeä ja siten Wikipediassa tärkeä. Helsingin Sanomat on kirjoittanut henkilöprofiilin, koska se on kokenut henkilön tärkeäksi. 
John Patrick Sture Lapveteläinen (1966) on Sammon sijoitusjohtaja. Patrick Lapveteläisen asuinpaikka on Helsinki. Verotettavat ansiotulot olivat 3,3 (1,3) miljoonaa euroa 2006 (2005). Helsingin verotuksessa hän oli 6. (2006) Fortumin Liliuksen, Laaksosen ja Karttisen, Sammon Stadighin ja SRV:n Heliövaaran jälkeen.	
* Helsingin Sanomien hakukone tuloista ja varallisuudesta Patrick Lapveteläinen 2001, 2004-2006
* Sampo, Patrick Lapveteläinen CV
Näillä perusteilla koen artikkelin merkittäväksi. Watti 10. tammikuuta 2008 kello 17.16 (UTC)
replies: text: Lapveteläisen kieltämättä huomattavat tulot eivät mielestäni tee hänestä tietosanakirjamielessä vielä merkittävää, sanomalehtiartikkeliin ne kyllä riittävät. Hän kuitenkin hoitaa Sammossa Suomen oloissa erittäin suurta sijoitusomaisuutta - näemmä yli 20 miljardia euroa, ja on sillä perusteella työnsä vuoksi riittävän merkittävä.--Riisipuuro 10. tammikuuta 2008 kello 19.04 (UTC)--

text: Lisäsin ko. maininnan työn laadusta artikkeliin.--Riisipuuro 10. tammikuuta 2008 kello 19.43 (UTC)--
21 miljardin sijoitusvarallisuuden hoitaminen on mielestäni absoluuttisesti muutamaa kertaluokkaa merkittävämpää kuin esim. nahkakuulan potkiminen suomalaisessa jalkapallojoukkueessa. Poistan "merkittävyys kyseenalaistettu" mallineen.--Teveten 11. tammikuuta 2008 kello 07.00 (UTC)
thread_title: Merkittävyys

message: Käyttäjä:Joonasl, poistit 13.2.2008 artikkelista Patrick Lapveteläinen verotiedot perustellen niitä tarpeettomiksi.  Mielestäni tiedot ansaitsevat artikkelissa paikkansa, koska tiedoilla on laajaa yleistä mielenkiintoa, ne kuvaavat osakkeenomistajille ja asiakkaille Sammon voittojenjaon periaatteista ja vastaavat tiedot on esitetty esimerkiksi artikkeleissa Maarit Näkyvä ja Björn Wahlroos. Watti 1. huhtikuuta 2008 kello 14.27 (UTC)
replies: text: Maarit Näkyvän artikkelissa ei ole kyseisen henkilön verotietoja, Wahlroosin tapauksessa se lienee perusteltavissa koska hän on yksi Suomen varakkaimmista henkilöistä. Mikälit haluat kertoa "Sammon voittojenjaon periaatteista" kerro sitten siitä artikkelissa Sampo-pankki, älä harrasta ala-arvoista Hymy-lehtitasoista tirkistelyä.--Joonasl (kerro) 2. huhtikuuta 2008 kello 06.17 (UTC)

text: Veteläisen verotiedot eivät kerro Sammon voitonjakoperiaatteista mitään koska muiden kuin Sammosta saatujen ansiotulojen määrä ei ole tiedossa.--Riisipuuro 2. huhtikuuta 2008 kello 07.06 (UTC)--
replies: text: : Riisipuuro poistit merkittäviä verotietoja jo 8.1.2008. Mielestäni tiedot ovat merkittäviä, sillä Lapveteläinen oli Helsingin verotuksessa 6. (2006) Fortumin Liliuksen, Laaksosen ja Karttisen, Sammon Stadighin ja SRV:n Heliövaaran jälkeen.(ref.Tulot ja verot 2006, Helsingin Sanomat 5.11.2007 A10) Koen merkittäväksi myös Riisipuuro poistamat Helsingin Sanomien verotietosivun, sillä se antaa lisätietoja henkilöstä. Sivun mukaan Sammon johtajilla on monipuolinen kannustinjärjestelmä: kuukausipalkka, tulospalkka ja osakekannustinjärjestelmä. Mielestäni verotiedot ovat maininnan arvoiset.

text: : Helsingin Sanomien hakukone tuloista ja varallisuudesta Patrick Lapveteläinen 2001, 2004-2006 Watti 5. huhtikuuta 2008 kello 12.07 (UTC)
replies: text: ::Sinulle on näemmä jäänyt jotenkin epäselväksi että tämä artikkeli käsittelee Patrick Lapveteläistä, aiheena eivät ole eniten veroja Helsingissä maksavat henkilöt, eikä heitä näin ollen ole syytä tässä artikkelissa listata. Olen poistanut listan. Mitä tulee linkkiin HS verotietosivulle, tarkoitatko tätä linkkiä, jonka olen nimenomaisesti lisännyt lähdemallinetta käyttäen? --Riisipuuro 6. huhtikuuta 2008 kello 15.30 (UTC)--

text: :: Huomaa artikkelin aihe: nyt kirjoitetaan yhdestä nimetystä henkilöstä. --Aulis Eskola 7. huhtikuuta 2008 kello 12.39 (UTC)
Kuten ketjun alussa mainitaan Käyttäjä:Joonasl poisti artikkelin henkilön verotiedot sanoen niitä tarpeettomiksi: . Mielestäni verotiedot ovat olennaisia, koska henkilön tulot ovat suuret. Helsingin Sanomien Tulot ja verot -hakukone kertoo mielestäni olennaisia asioita: henkilöhistorian, tulohistorian ja lehden mukaan kärkihenkilöistä myös kuvat. Hakukoneen tiedot ovat kerännyt toimittajat ja toimittajakoulun oppilaat. ref. Henkilökuvia Suomen varakkaista, Helsingin Sanomat 1.11.2007 B10. Käyttäjä:Joonasl:n viitaus Hymyyn, osoittaa huumorintajua. Watti 10. huhtikuuta 2008 kello 14.39 (UTC)

text: Miksi suuret tulot tekevät mielestäsi verotiedoista oleellisia? "Mielestäni" on aika heikko argumentti. Helsingin Sanomien Tulot ja verot -hakukone ei ole tietosanakirja. --Joonasl (kerro) 10. huhtikuuta 2008 kello 14.50 (UTC)
replies: text: : Aloitin keskustelun aiheesta Kahvihuoneessa, koska sama keskustelu kohdistui useampaan artikkeliin ja näkemykseni mukaan aihe koettiin laajemmin kiinnostavaksi.[]. Watti 19. toukokuuta 2008 kello 18.16 (UTC)
thread_title: Verotiedot